*Projekts*

**Līdzdarbības līgums**

**par atsevišķu valsts pārvaldes uzdevumu veikšanu arhitektūras jomā**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojasvalsts sekretāre **Dace Vilsone**, no vienas puses, un

\_\_\_\_\_\_\_\_\_\_\_\_\_\_reģistrācijas Nr.\_\_\_\_\_\_\_\_\_, juridiskā adrese:\_\_\_\_\_\_\_\_\_\_\_\_\_, (turpmāk – *Pilnvarotā institūcija*), kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Latvijas Nacionālā attīstības plāna 2021.-2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virziena „Cilvēku līdzdalība kultūras un sporta aktivitātēs” 368.aktivitāti „Sabiedrības izglītošana un informēšana par fizisko aktivitāšu iespējām, to nozīmi veselības veicināšanā un kultūras, sporta un fizisko aktivitāšu lomu personības attīstībā, veidojot sabiedrisko pasūtījumu dažādām auditorijām, attīstot bibliotēku pakalpojumus”, rīcības virziena „Kultūras un sporta devums ilgtspējīgai sabiedrībai” 383.aktivitāti „Atbalstošas vides radīšana mazajiem uzņēmējiem un nevalstiskajām organizācijām kultūras, aktīvās atpūtas un radošo industriju (t.sk. eksportspējīgu produktu un pakalpojumu) jomā, nosakot valsts un pašvaldību atbalsta instrumentus. Pārskatīt NVO iespējas saimnieciskās darbības veikšanai” un 384.aktivitāti „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti”, kā arī Kultūrpolitikas pamatnostādņu 2022.-2027.gadam „Kultūrvalsts” (apstiprinātas ar Ministru kabineta 2022.gada 1.marta rīkojumu Nr.143) 4.rīcības virziena „Kultūras un radošo nozaru attīstība” 4.6.uzdevumu „Sniegt atbalstu kultūras un radošo nozaru NVO sektora darbībai (NAP2027 [381], [383])”, 4.7.uzdevumu „Stiprināt kultūras un radošo nozaru eksportspēju un starptautisko atpazīstamību Latvijas tēla veidošanā (NAP2027 [243], [383], [384])” un 4.8.uzdevumu „Veicināt radošo industriju attīstību (NAP2027 [383], [384])”, lai veicinātu sabiedrības iesaistīšanu valsts pārvaldē un atklātas procedūras ietvaros privātpersonai deleģētu atsevišķu valsts pārvaldes uzdevumu veikšanu arhitektūras jomā”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu arhitektūras jomā” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets** 
   1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus arhitektūras jomā (turpmāk – Pārvaldes uzdevumi):
      1. apkopot un uzkrāt aktuālo informāciju par arhitektūras jomu un nodrošināt tās apriti dažādās auditorijās, kā arī nodrošināt profesionālās pilnveides iespējas arhitektūras profesionāļiem:
         1. apkopot un sniegt informāciju par aktualitātēm arhitektūras nozarē, Davosas deklarāciju, Davosas būvkultūras aliansi un Davosas kvalitātes sistēmas kritērijiem un būvkultūras praksi Eiropā un Latvijā, arhitektu prakses jautājumiem, arhitektu praksi regulējošiem tiesību aktiem, arhitektu izglītību, arhitektūras konkursiem, sasniegumiem arhitektūras nozarē un citiem jautājumiem;
         2. regulāri apkopot datus un sniegt analītisku pārskatu par arhitektūras nozarei aktuāliem jautājumiem kontekstā ar citu Eiropas Savienības dalībvalstu pieredzi (piemēram, arhitektu izglītību un tālākizglītību, arhitektu praksi, arhitektūras konkursiem);
         3. organizēt lekcijas, seminārus un diskusijas par arhitektūras nozares stratēģiskajiem mērķiem un rīcības virzieniem, augstas kvalitātes arhitektoniski telpisko vidi, arhitektu praksi regulējošiem normatīvajiem aktiem un to piemērošanu, ar arhitektu praksi saistītu problēmu analīzi, autortiesību aizsardzības jautājumiem, arhitektūras konkursiem u.c.;
      2. pārstāvēt un reprezentēt Latvijas arhitektūru nacionālas un starptautiskas nozīmes pasākumos (konferencēs, izstādēs, biennālēs, festivālos, forumos, diskusijās u.c.);
      3. nodrošināt Jaunā Eiropas *Bauhaus* Latvijas kontaktpunkta darbību un veidot valsts un pašvaldību institūciju, un nevalstiskā sektora sadarbības tīklu ar mērķi aktivizēt Latvijas pilsētu, reģionu, dažādu organizāciju līdzdalību Jaunā Eiropas *Bauhaus* iniciatīvas pasākumos (Jaunā Eiropas *Bauhaus* balvas pasākumā, projektu finansējuma un tehniskā atbalsta konkursos, laboratorijās u.c.):
         1. nodrošināt informāciju un komunikāciju dažādām sabiedrības auditorijām *Pilnvarotās institūcijas* tīmekļvietnē, sociālajos tīklos un citos informatīvajos kanālos par Jaunā Eiropas *Bauhaus* aktualitātēm, Jaunā Eiropas *Bauhaus* balvu, Jaunā Eiropas *Bauhaus* finansējuma programmām, aktuālajiem projektiem un citiem ar Jaunā Eiropas *Bauhaus* iniciatīvu saistītiem tematiem, informāciju par aktualitātēm nosūtot arī MINISTRIJAI uz e-pastu: [jaunumi@km.gov.lv](mailto:jaunumi@km.gov.lv);
         2. organizēt Jaunā Eiropas *Bauhaus* Latvijas kontaktpunkta pasākumus un pārstāvēt Latvijas kontaktpunktu nacionālas un starptautiskas nozīmes pasākumos (Jaunā Eiropas *Bauhaus* Eiropas Savienības dalībvalstu nacionālo kontaktpunktu sanāksmēs, konferencēs, forumos, diskusijās u.c.);
      4. veikt Latvijas arhitektūras nozares kvalitātes ikgadēju novērtējumu, organizējot konkursu, kas paredz ekspluatācijā nodoto un citu arhitektūras darbu kvalitātes novērtējumu noteiktajā periodā, izmantojot pieejamās informācijas sistēmas un iesniegtos pieteikumus, lai apzinātu Latvijas arhitektu sniegumu un sekmētu arhitektūras nozares augstvērtīgu attīstību un izaugsmi ilgtermiņā:
         1. izstrādāt arhitektūras konkursa nolikumu, balstoties uz Davosas deklarācijas kvalitātes sistēmas kritērijiem un universālā dizaina principiem, kas nodrošinātu objektīvu darbu vērtēšanu;
         2. izveidot ekspertu žūriju saskaņā ar konkursa nolikumu, kurā būtu pārstāvēti Latvijas un ārvalstu arhitektūras eksperti, un nodrošināt arhitektūras kvalitātes novērtējuma procesu saskaņā ar konkursa nolikumu;
         3. nodrošināt katru gadu atbilstošu novērtējumu un atzinību labāko arhitektūras darbu autoriem konkursa noslēguma ceremonijā;
      5. veidot sabiedrības izpratni par augstas kvalitātes arhitektūru un būvēto vidi, un Latvijas laikmetīgās arhitektūras izcilākajiem sasniegumiem kontekstā ar Davosas deklarācijas principiem, vērtībām un Jaunā Eiropas *Bauhaus* stratēģiskās iniciatīvas principiem un vērtībām:
         1. nodrošināt katru gadu arhitektūras konkursa labāko darbu izstādi, kas būtu pieejama plašai sabiedrības auditorijai;
         2. nodrošināt komunikāciju un publicitāti *Pilnvarotās institūcijas* tīmekļvietnē, plašsaziņas līdzekļos un sociālajos medijos (*Facebook, Instagram* u.tml.) par arhitektūras konkursa norisi, konkursa labākajiem darbiem un to autoriem, kā arī laikmetīgās arhitektūras procesiem.
   2. Pārvaldes uzdevumu veikšanas laiks ir 2023., 2024. un 2025.gads.
   3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Pārvaldes uzdevumu izpildes kārtība un sasniedzamie rezultatīvie rādītāji**
   1. *Pilnvarotā institūcija* apņemas apkopot un uzkrāt aktuālo informāciju par arhitektūras jomu un nodrošināt tās apriti dažādās auditorijās, kā arī nodrošināt profesionālās pilnveides iespējas arhitektūras profesionāļiem:
      1. regulāri apkopot un sniegt informāciju par aktualitātēm arhitektūras nozarē; Davosas deklarāciju, Davosas būvkultūras aliansi un Davosas kvalitātes sistēmas kritērijiem un būvkultūras praksi Eiropā un Latvijā; arhitektu prakses jautājumiem, arhitektu praksi regulējošiem tiesību aktiem, arhitektu izglītību, arhitektūras konkursiem, sasniegumiem nozarē un citiem jautājumiem, izplatot informāciju elektroniski arhitektūras profesionāļiem vismaz 10 (desmit) vienības gadā un publicējot informāciju *Pilnvarotās institūcijas* tīmekļvietnē vismaz 100 (viens simts) vienības gadā,
      2. regulāri apkopot pieejamos datus un sniegt analītisku pārskatu par arhitektūras nozarei aktuāliem jautājumiem kontekstā ar citu Eiropas Savienības dalībvalstu pieredzi (piemēram, arhitektu izglītību un tālākizglītību, arhitektu praksi, arhitektūras konkursiem), sagatavojot un publicējot *Pilnvarotās institūcijas* tīmekļvietnē vismaz 1 (vienu) tematisku pārskatu vai pētījumu gadā;
      3. organizēt lekcijas, seminārus un diskusijas par arhitektūras nozares stratēģiskajiem mērķiem un rīcības virzieniem, augstas kvalitātes arhitektoniski telpisko vidi, arhitektu praksi regulējošiem normatīvajiem aktiem un to piemērošanu, ar arhitektu praksi saistītu problēmu analīzi, autortiesību aizsardzības jautājumiem, arhitektūras konkursiem u.c., vismaz 12 (divpadsmit) vienības gadā.
   2. *Pilnvarotā institūcija* apņemas pārstāvēt un reprezentēt Latvijas arhitektūru nacionālas un starptautiskas nozīmes pasākumos (konferencēs, izstādēs, biennālēs, festivālos, forumos, diskusijās u.c.):
      1. pārstāvēt Latvijas arhitektūru vismaz 4 (četros) nacionālas nozīmes projektos vai pasākumos gadā;
      2. pārstāvēt un reprezentēt Latvijas arhitektūru vismaz 2 (divos) starptautiskas nozīmes projektos vai pasākumos gadā.
   3. *Pilnvarotā institūcija* apņemas nodrošināt Jaunā Eiropas *Bauhaus* Latvijas kontaktpunkta darbību un veidot valsts un pašvaldību institūciju, un nevalstiskā sektora sadarbības tīklu ar mērķi aktivizēt Latvijas pilsētu, reģionu, dažādu organizāciju līdzdalību Jaunā Eiropas *Bauhaus* iniciatīvas pasākumos (Jaunā Eiropas *Bauhaus* balvas pasākumā, projektu finansējuma un tehniskā atbalsta konkursos, laboratorijās u.c.):
      1. nodrošināt informāciju un komunikāciju dažādām sabiedrības auditorijām *Pilnvarotās institūcijas* tīmekļvietnē, sociālajos tīklos un citos informatīvajos kanālos par Jaunā Eiropas *Bauhaus* aktualitātēm, Jaunā Eiropas *Bauhaus* balvu, Jaunā Eiropas *Bauhaus* finansējuma programmām, aktuālajiem projektiem un citiem ar Jaunā Eiropas *Bauhaus* iniciatīvu saistītiem tematiem, vismaz 30 (trīsdesmit) vienības gadā, informāciju par aktualitātēm nosūtot arī MINISTRIJAI uz e-pastu: [jaunumi@km.gov.lv](mailto:jaunumi@km.gov.lv);
      2. organizēt vismaz 4 (četrus) Jaunā Eiropas *Bauhaus* Latvijas kontaktpunkta nacionālas nozīmes pasākumus gadā un pārstāvēt Jaunā Eiropas *Bauhaus* Latvijas kontaktpunktu vismaz 4 (četros) starptautiskos pasākumos gadā (Jaunā Eiropas *Bauhaus* Eiropas Savienības dalībvalstu nacionālo kontaktpunktu sanāksmēs, konferencēs, forumos, diskusijās u.c.).
   4. *Pilnvarotā institūcija* apņemas veikt Latvijas arhitektūras nozares kvalitātes ikgadēju novērtējumu, organizējot konkursu, kas paredz ekspluatācijā nodoto un citu arhitektūras darbu kvalitātes novērtējumu noteiktajā periodā, izmantojot pieejamās informācijas sistēmas un iesniegtos pieteikumus, lai apzinātu Latvijas arhitektu sniegumu un sekmētu arhitektūras nozares augstvērtīgu attīstību un izaugsmi ilgtermiņā:
      1. izstrādāt arhitektūras konkursa nolikumu, balstoties uz Davosas deklarācijas kvalitātes sistēmas kritērijiem un universālā dizaina principiem, kas nodrošinātu objektīvu darbu vērtēšanu;
      2. izveidot ekspertu žūriju saskaņā ar konkursa nolikumu, kurā būtu pārstāvēti Latvijas un ārvalstu arhitektūras eksperti, un nodrošināt arhitektūras kvalitātes novērtējuma procesu saskaņā ar konkursa nolikumu;
      3. nodrošināt katru gadu atbilstošu novērtējumu un atzinību labāko arhitektūras darbu autoriem konkursa noslēguma ceremonijā.
   5. *Pilnvarotā institūcija* apņemas veidot sabiedrības izpratni par augstas kvalitātes arhitektūru un būvēto vidi, un Latvijas laikmetīgās arhitektūras izcilākajiem sasniegumiem kontekstā ar Davosas deklarācijas principiem, vērtībām un Jaunā Eiropas *Bauhaus* stratēģiskās iniciatīvas principiem un vērtībām:
      1. nodrošināt katru gadu arhitektūras konkursa labāko darbu izstādi, kas būtu pieejama plašai sabiedrības auditorijai;
      2. nodrošināt komunikāciju un publicitāti *Pilnvarotās institūcijas* tīmekļvietnē, plašsaziņas līdzekļos un sociālajos medijos (*Facebook, Instagram* u.tml.) par arhitektūras konkursa norisi, konkursa labākajiem darbiem un to autoriem, kā arī laikmetīgās arhitektūras procesiem, vismaz 50 (piecdesmit) vienības gadā.
   6. *Pilnvarotā institūcija* apņemas iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   7. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
   1. MINISTRIJA, pamatojoties uz Likuma par budžetu un finanšu vadību 15.pantu, Finanšu ministrijas 2022.gada 23.decembra rīkojumu Nr.866 „Par valsts pagaidu budžetu 2023.gadam” un konkursa komisijas 2023.gada \_\_.\_\_\_\_\_\_\_\_\_lēmumu, piešķir *Pilnvarotajai institūcijai* finansējumu **80 000,00 *euro*** (astoņdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 2.1., 2.2., 2.3., 2.4. un 2.5.punktā noteikto rezultatīvo rādītāju sasniegšanai 2023.gadā, un konkrēti:
      1. no valsts budžeta apakšprogrammas 19.07.00 „Mākslas un literatūra” **40 000,00 *euro*** (četrdesmit tūkstoši *euro*, 00 centi), pamatojoties uz valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2023.gada 2.janvāra sēdes protokolu Nr.1 un kultūras ministra 2023.gada 11.janvārī apstiprināto tāmi, šā Līguma 1.1.1., 1.1.2. un 1.1.3.punktā norādīto Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai;
      2. no valsts budžeta apakšprogrammas 22.02.00 „Kultūras pasākumi, sadarbības līgumi un programmas” **40 000,00 *euro*** (četrdesmit tūkstoši *euro*, 00 centi), pamatojoties uz valsts budžeta apakšprogrammas 22.02.00 „Kultūras pasākumi, sadarbības līgumi un programmas” finanšu līdzekļu sadales komisijas 2023.gada 4.janvāra sēdes protokolu Nr.1 un kultūras ministra 2023.gada 5.janvārī apstiprināto tāmi, šā Līguma 1.1.4. un 1.1.5.punktā norādīto Pārvaldes uzdevumu īstenošanai un šā Līguma 2.4. un 2.5.punktā noteikto rezultatīvo rādītāju sasniegšanai.
   2. MINISTRIJA finansējumu Pārvaldes uzdevumu īstenošanai 2023.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc *Pilnvarotās institūcijas* iesniegtā Valsts kases paziņojuma „Par iestāžu un organizāciju kontu atvēršanu” saņemšanas MINISTRIJĀ.
   3. Puses apņemas likumā par valsts budžetu 2024. un 2025.gadam Pārvaldes uzdevumu īstenošanai pieejamā finansējuma ietvaros noslēgt atsevišķus finansēšanas līgumus par 2024. un 2025.gadā sasniedzamo rezultatīvo rādītāju apjomu un finansējumu.
   4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk nekā 10% no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
   5. *Pilnvarotā institūcija* ne vairāk kā25% no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
   6. *Pilnvarotā institūcija* apņemasieņēmumus no dalības maksas par pieteikumu iesniegšanu arhitektūras darbu konkursā (ja dalības maksa tiek noteikta) izlietot šā Līguma 1.1.4. un 1.1.5.punktā norādīto Pārvaldes uzdevumu īstenošanai un šā Līguma 2.4. un 2.5.punktā noteikto rezultatīvo rādītāju sasniegšanai.
   7. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
   1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
   3. *Pilnvarotā institūcija* ne vēlāk kā līdz katra Līguma izpildes perioda gada 15.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
   4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
   1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
   2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
   1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts finansējumu.
   2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
   3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2025.gada 31.decembrim vai līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
      1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
      2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
      3. *Pilnvarotā institūcija* pārkāpj citus šā Līguma noteikumus vai normatīvos aktus;
      4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
      5. šā Līguma noteikumi zaudē spēku atbilstoši normatīvajiem aktiem.
   6. *Pilnvarotā institūcija* ne vēlāk kā 10 (desmit) darba dienu laikā pēc Līguma izbeigšanas:
      1. atmaksā valsts budžetā neizlietotos finanšu līdzekļus;
      2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
      3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
      4. iesniedz MINISTRIJAI Līguma izpildes pārskatu.
10. **Citi noteikumi**
    1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.
    2. Pušu kontaktinformācija saziņai ar Līguma izpildi saistītos jautājumos:
       1. MINISTRIJAS e-adrese: \_DEFAULT@90000042963;
       2. *Pilnvarotās institūcijas* e-adrese: \_\_\_\_\_\_\_\_\_\_\_\_\_.
    3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
    4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
    5. Līgums ar 2 (diviem) pielikumiem sagatavots latviešu valodā uz \_\_\_ (\_\_\_\_\_\_\_) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā
11. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** |  |
| K.Valdemāra iela 11a, Rīga, LV-1364 |  |
| Reģistrācijas Nr.90000042963 |  |
| Valsts kase |  |
| Kods: TRELLV22 |  |
| Konts: LV17TREL2220511045000 |  |
| Konts: LV41TREL2220511050000 |  |
| Valsts sekretāre |  |
| D.Vilsone |  |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU